แรงซื้อหุ้น Domestic ดัน SET ปิดเช้าบวก 7 จุด หลังดัชนีเชื่อมั่น ก.พ.นิวไฮรอบ 3 ปี
“หุ้นไทย” ปิดเช้าบวก 6.63 จุด รับตัวเลขความเชื่อมั่นผู้บริโภคเดือน ก.พ. ปรับตัวขึ้นสูงสุดรอบ 3 ปี หนุนแรงซื้อหุ้น Domestic Play ส่วนแนวโน้มช่วงบ่ายคาดว่าดัชนีน่าจะฟื้นตัวได้อย่างต่อเนื่อง แนวต้าน 1,630 จุด และแนวรับ 1,610 จุด
“หุ้นไทย” ปิดเช้าบวก 6.63 จุด รับตัวเลขความเชื่อมั่นผู้บริโภคเดือน ก.พ. ปรับตัวขึ้นสูงสุดรอบ 3 ปี หนุนแรงซื้อหุ้น Domestic Play ส่วนแนวโน้มช่วงบ่ายคาดว่าดัชนีน่าจะฟื้นตัวได้อย่างต่อเนื่อง แนวต้าน 1,630 จุด และแนวรับ 1,610 จุด
9 มี.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยในช่วงเช้าที่ผ่านมารีบาวด์ ตอบรับดัชนีความเชื่อมั่นผู้บริโภคเดือน ก.พ.66 อยู่ที่ระดับ 52.6 เพิ่มขึ้นจากเดือนม.ค. ซึ่งอยู่ที่ระดับ 51.7 โดยเป็นการเพิ่มขึ้นต่อเนื่องเป็นเดือนที่ 9 และอยู่ในระดับสูงสุดในรอบ 3 ปี สะท้อนภาพเศรษฐกิจไทยเติบโตแข็งแกร่งเมื่อเทียบกับประเทศอื่นในภูมิภาค และเงินเฟ้อของไทยยังลดลงต่อเนื่อง ส่งผลให้มีแรงซื้อเข้ามาในหุ้นที่ได้ประโยชน์จากการฟื้นตัวของเศรษฐกิจในประเทศ หรือ Domestic Play รวมถึงยังได้แรงหนุนจากหุ้น DELTA ด้วย
แนวโน้มช่วงบ่ายคาดว่า ดัชนีฯ น่าจะฟื้นตัวได้อย่างต่อเนื่อง โดยมีแนวต้านที่ 1,630 จุด และแนวรับ 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,308.20 ล้านบาท ปิดที่ 138.50 บาท เพิ่มขึ้น 1.00 บาท
CPALL มูลค่าการซื้อขาย 1,302.71 ล้านบาท ปิดที่ 63.25 บาท เพิ่มขึ้น 0.75 บาท
DELTA มูลค่าการซื้อขาย 1,219.60 ล้านบาท ปิดที่ 992.00 บาท เพิ่มขึ้น 2.00 บาท
ADVANC มูลค่าการซื้อขาย 1,131.58 ล้านบาท ปิดที่ 206.00 บาท เพิ่มขึ้น 2.00 บาท
PTTEP มูลค่าการซื้อขาย 1,093.20 ล้านบาท ปิดที่ 149.50 บาท ลดลง 1.50 บาท